4
[image: image6.jpg]MiwgJn ‘i

"MW N ViU™ e NNIN'U e DIDNA e Q'Y "DN





Mavenir ממנה את ג'יטין בהאנדרי לסגן נשיא בכיר, וכאחראי לפלטפורמת NeoCloud והנדסת פריסה קדמית
בהאנדרי יוביל את התרחבותה של Mavenir לשוק ה-NeoCloud ואת תחום הנדסת הפריסה הדמית שלה בקרב ספקיות שירותי תקשורת ולקוחות NeoCloud
ריצ'רדסון, טקסס, 11 באוגוסט 2026 (GLOBE NEWSWIRE) –
Mavenir הכריזה היום על מינויו של ג'יטין בהאנדרי (Jitin Bhandari) לסגן נשיא בכיר, ואחראי פלטפורמת NeoCloud והנדסת פריסה קדמית.
בתפקיד זה, בהאנדרי יוביל את התרחבותה של Mavenir בשוק ה-NeoCloud הצומח במהירות, תוך בניית פרקטיקה של הנדסת פריסה קדמית שתפעל לאורך ספקיות שירותי התקשורת של Mavenir ובסיס הלקוחות של NeoCloud.

בהתבסס על פלטפורמת הבינה המלאכותית המשולבת ומסגרת אבטחת שירותי בינה המלאכותית שהוכרזו לאחרונה עבור ספקיות שירותי תקשורת, Mavenir מרחיבה את פלטפורמת הבינה המלאכותית, הכלים והמומחיות שלה בתפעול ענן לספקיות NeoCloud. זה מייצג הזדמנות שוק משמעותית חדשה, אשר מתווספת לבסיס הגלובלי הקיים של מפעילות רשתות סלולריות, ספקיות שירותי תקשורת וספקיות היפר-סקיילרים של Mavenir.

בהאנדרי מביא עמו כמעט שלושה עשורים של ניסיון בתחומי הטלקומוניקציה, טכנולוגיות מבוססות תוכנה, חדשנות מוצרים ומנהיגות עסקית. הוא מצטרף ל-Mavenir מ-Nokia, שם שימש לאחרונה כמנהל טכנולוגיה ראשי לשירותי ענן ורשת, עם אחריות על אסטרטגיית הטכנולוגיה והחדשנות עבור פתרונות רשת מבוססי ענן ובינה מלאכותית.
במהלך כהונתו ב-Nokia, בהאנדרי מילא מספר תפקידי ניהול בכירים, ביניהם מנהל מוצר ראשי ליישומי ליבת רשת וסגן נשיא ומנכ"ל תחום רשתות דיגיטליות, שם הוביל פורטפוליו תוכנה בקנה מידה גדול ופלטפורמות תקשורת מהדור הבא. מוקדם יותר בקריירה שלו, הוא מילא תפקידי ניהול ב-Oracle, Acme Packet ו-Alcatel-Lucent, וסייע בקידום המעבר של התעשייה לארכיטקטורות ענן מקוריות, וירטואליזציה של רשתות, רשתות מוגדרות תוכנה ושירותי תקשורת בזמן אמת.

"אני שמח לקבל את פני ג'יטין ל- Mavenir ברגע מכונן עבור התעשייה שלנו", אמר פרדיפ קוהלי (Pardeep Kohli), נשיא ומנכ"ל Mavenir. "עזרנו ללקוחותינו לעבור ממערכות קנייניות לארכיטקטורות ענן מקוריות, וכעת אנו ממוצבים היטב לעזור להם לאמץ וליישם בינה מלאכותית בכל היבטי העסק שלהם, כולל IT, BSS/OSS, תכנון רשתות וכו'. הטכנולוגיה שלנו מאפשרת ללקוחות לבנות מפעלי מודלים וסוכנים מאובטחים ואוטומטיים במסגרת גבולות האבטחה שלהם, תוך שמירה על שליטה על נתונים, ביצועים ועלויות".
"ג'יטין מביא עמו שילוב נדיר של מומחיות טכנית מעמיקה, יכולת מוכחת לבנות ולהרחיב פורטפוליו של פתרונות תוכנה, וחזון ברור בתחום הבינה המלאכותית. הוא המנהיג המתאים להרחבת פלטפורמת הבינה המלאכותית שלנו ולביסוס מערך הנדסת פריסה בשטח, שיעבוד בשיתוף פעולה הדוק הן עם ספקי שירותי תקשורת והן עם לקוחות ניאוקלאוד. תחת הובלתו, אנו נאיץ את אספקת פתרונות הענן המבוססים על בינה מלאכותית, ונרחיב את היכולות שלנו אל שווקים ותרחישי שימוש חדשים.

"זהו זמן מרגש להצטרף ל-Mavenir", אמר בהאנדרי. "החברה בנתה בסיס חזק ברשתות מבוססות תוכנה בענן, והיא ממוצבת באופן ייחודי להוביל את המעבר לתכנון בינה מלאכותית ותפעול סוכני. אני מצפה לעבוד עם צוות Mavenir ועם לקוחותינו כדי להרחיב את פלטפורמת הבינה המלאכותית, הכלים ויכולות הנדסת הפריסה העתידית של החברה - ולהפוך את החזון הזה לתוצאות מוחשיות עבור ספקי שירותי תקשורת, ספקי ניאוקלאוד וארגונים ברחבי העולם".
בהאנדרי ידווח לנשיא ומנכ"ל Mavenir, פרדיפ קוהלי.
אודות Mavenir
Mavenir מאפשרת רשתות חכמות, אוטומטיות וניתנות לתכנות באמצעות פיתוח פתרונות תוכנה מבוססי בינה מלאכותית, להרצה בענן, עבור מפעילות סלולר. המומחיות המעמיקה של החברה בתחום הטלקום הוכחה באמצעות פריסות עם יותר מ-300 מפעילות ברחבי העולם ביותר מ-120 מדינות, המשרתות יחד יותר מ-50% ממנויי הסלולר העולם. Mavenir משלבת את ניסיונה המעמיק בתחום הטלקום עם מומחיות ענן ו-IT ומיומנויות מדעי הנתונים החיוניות כדי לפתור אתגרים אמיתיים של הלקוחות. פתרונות התוכנה המוכחים שלה משלבים בינה מלאכותית מהבסיס, ומספקים עתיד עם שילוב טבעי של בינה מלאכותית ואת התפתחות של המפעילות לחברות טכנולוגיה.

למידע נוסף, אנא בקרו בכתובת www.mavenir.com
למידע נוסף - מדיה
Emmanuela Spiteri 
PR@mavenir.com

תמונת יח"צ הנלווית להודעה זו זמינה בכתובת https://www.globenewswire.com/NewsRoom/AttachmentNg/97d7d58c-72eb-47e9-95ec-ed1f14a8b562

*** הידיעה מופצת בעולם על ידי חברת התקשורת הבינלאומית GlobeNewswire
לפרטים נוספים: נוי תקשורת 03-6026026 זהר 052-2641769

